पाएं अपने शहर की ताज़ा ख़बरें और फ्री ई-पेपरडाउनलोड करें
जलवेहड़ा के पास झाडिय़ों में 28 अप्रैल को मिले अधजले ट्रक ड्राइवर ओमपाल के कत्ल की गुत्थी पुलिस ने दाे दिन में सुलझा ली है। पुलिस ने इस केस में आरोपी ट्रक क्लीनर राेहित शर्मा को गिरफ्तार किया है जो अमृतसर का निवासी है। शनिवार काे प्रेस कांफ्रेंस में डीएसपी मंजीत सिंह ने बताया कि 28 अप्रैल को एक अनजान अधजली लाश मिली थी। उसके सिर पर चोट के निशान थे। जांच के दौरान पता चला था कि मृतक नवांशहर का ओमपाल था। जांच के लिए टीम गठित की। ओमपाल जिसका ट्रक नंबर पीबी 10एचए 1462 का ड्राइवर था, पुलिस को अगले दिन ट्रक घटना स्थल से तीन किलोमीटर दूर निर्मल ढाबे से लावारिस मिला। जांच के दौरान जब ट्रांसपोर्ट से संपर्क किया गया तो पता चला कि ओम पाल तथा क्लीनर रोहित शर्मा 27 की रात ट्रक लोडकर फरीदाबाद निकले थे। यहां थाना सरहिन्द प्रभारी जीएस सिकंद, नवीपुर पुलिस चौकी इंचार्ज प्रिंसप्रीत सिंह, एएसआई बलजिन्द्र सिंह मौजूद थे।
ढाबे पर ट्रक खड़ाकर फरार हो गया था आरोपी
डीएसपी ने बताया कि क्लीनर रोहित शर्मा हादसे के बाद से लापता था। पुलिस ने रोहित शर्मा को गिरफ्तार कर उससे पूछताछ की तो उसने हत्या करने की बात कबूली। उसने माना कि उसका मोबाइल खो गया था, जिससे उनमें झगड़ा हुआ था। रात में जीटी रोड पर एक ढाबा पर रुकने के बाद कुछ दूर जाने पर उसने ट्रक में टायर खोलने वाले लीवर से ओमपाल के सिर पर वार किए। जिससे उसकी मौत हो गई। पकड़े जाने के डर अाैर मृतक की पहचान छुपाने के लिए उसने ओमपाल के शव को एक कंबल में लपेटा अाैर खदानों में ले गया। फिर उसमें आग लगा दी। इस दौरान वह ट्रक लेकर चल दिया। कुछ दूरी पर निर्मल ढाबे पर ट्रक खड़ाकर मौके से फरार हो गया। पुलिस ने आरोपी रोहित शर्मा का अदालत से दो दिन का रिमांड लिया है।
पुलिस को मौके से मिला था पटका और रॉड
जीटी रोड पर गांव जलबेहड़ा के पास पुलिस को सड़क किनारे झाड़ियाें में से एक अज्ञात व्यक्ति का अधजला शव मिला। पुलिस ने फिंगर प्रिंट एक्सपर्ट टीम को बुलाया गया। जिससे सुबूत जुटाए। जांच के दौरान पुलिस को शव के पास राॅड और सिर पर बांधने वाला पटका मिला था। डीएसपी ने बताया था कि बुधवार सुबह मिले अज्ञात व्यक्ति के शव की प्राथमिक जांच के दौरान पाया गया कि उक्त अज्ञात व्यक्ति पर किसी ने राड से हमला किया था। उसके मुताबिक आरोपी क्लीनर ट्रक को खड़ा करने के बाद फरार हो गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn